Diari Oficial de la Generalitat Valenciana


Sumari del DOGV 8029, del 28-04-2017 (2017/3034)

Convocatòria Altaveu. Selecció de projectes culturals que disposaran de la sala Contraforts del Centre del Carme (València), durant un mes, per a realitzar les accions de visualitzacions d'aquests.
-----------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8029

Data del DOGV
:   28-04-2017

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2017/3034


Data del document
:   05-04-2017

Organisme emissor
:   Consorci de Museus de la Comunitat Valenciana

Tipus de document
:   Anunci

Anàlisi jurídica

 Descriptors 

:   * ajuda pública

Convocatòria Altaveu. Selecció de projectes culturals que disposaran de la sala Contraforts del Centre del Carme (València), durant un mes, per a realitzar les accions de visualitzacions d'aquests. [2017/3034]  
1. Objecte  
La convocatòria Altaveu és una iniciativa del Consorci de Museus de la Comunitat Valenciana (CMCV) per a donar visibilitat a iniciatives de caràcter social que fomenten el treball en xarxa amb la ciutadania, i obrir així la porta a un altre tipus d'accions culturals, basades en el treball comunitari i col·laboratiu.  
Amb aquesta convocatòria, es busca donar suport a treballs que promoguen l'interés per la cultura, la participació i activació social i que a més puguen ser dinamitzadors de sinergies socials.  
Entenem que els museus i centres d'art han de generar processos de treball sostenibles de mediació amb diversos col·lectius, entitats o agents en contextos locals. D'aquesta manera, els projectes que es presenten han de tindre com a objectius:  
- Generar processos d'inclusió i cohesió social.  
- Promoure la dinamització social.  
- Visibilitzar la situació de les comunitats o col·lectius que intervenen activament en el suport i la transformació social.  
Els projectes disposaran de la sala Contraforts del Centre del Carme (València) durant un mes per a realitzar les accions de visualització dels mateixos. A més, es podran traslladar a altres centres d'Alacant i Castelló.  
  
2. Dotació econòmica  
S'estableix una dotació total de 32.000 ?, dividida en huit imports de 4.000 - a cada un dels projectes, fins a huit projectes com a màxim, que es distribueixen de la manera següent:  
- 3.000 - per a col·laborar en la producció de cada un dels projectes seleccionats.  
- 1.000 - per a cobrir les despeses derivats de l'exhibició de l'activitat en la sala Contraforts, gestionats directament pel CMCV.  
Aixi mateix, els costos derivats de les possibles activitats de difusió d'aquests projectes, així com de l'eventual edició de publicacions, aniran a càrrec del CMCV.  
Partida pressupostària assignada: 45377.17842.22417  
  
3. Beneficiaris  
Poden optar a la convocatòria col·lectius, entitats o agents socials que desenvolupen la seua activitat a la Comunitat Valenciana.  
  
4. Termini de presentació de sol·licituds  
S'obrirà l'endemà de la seua publicació en el DOGV i finalitzarà el 12 de maig de 2017. Al tancament del dit termini no s'admetrà cap sol·licitud.  
Les persones sol·licitants que hagen presentat la documentació en termini tindran 10 dies naturals, després de finalitzar el termini de presentació, per a esmenar la documentació, si així és requerit per part del CMCV; si així no ho feren, es considerarà que desisteixen de la seua petició, amb prèvia resolució (art. 68 Ley 39/2015)  
  
5. Presentació de sol·licituds  
Es podrà presentar únicament un projecte per col·lectiu, entitat, o agent social.  
Les sol·licituds es presentaran preferentment en format digital, a través de l'adreça de correu electrònic: dixenmt.ybti@yxk.uw  
També podran presentar-se en qualsevol de les altres formes previstes pels articles 16.4 i 16.5 de la Llei 39/2015, de 1 d'octubre, del procediment administratiu comú de les administracions públiques.  
Les sol·licituds hauran d'adjuntar la següent documentació en un únic document PDF (màxim 10 MB):  
- Formulari de sol·licitud, disponible en la web:  
www.consorcimuseus.gva.es  
- Breu resum del projecte (400 paraules, màxim)  
- Memòria tècnica del projecte, que continga:  
- Títol del projecte  
- Objectius i característiques de l'activitat  
- Calendari d'execució  
- Relació de necessitats tècniques  
- Pressupost desglossat  
- Referències documentals d'activitats o projectes anteriors realitzats a la Comunitat Valenciana.  
- Fotocòpia del DNI o del passaport del titular, o del representant del col·lectiu, si és el cas.  
  
6. Procés de selecció  
Per a la valoració i selecció de les sol·licituds presentades queda constituït un jurat integrat per professionals del sector i presidit per la presidenta de la Comissió Científicoartística del CMCV o persona en qui delegue, d'acord amb el Codi de bones pràctiques en la cultura valenciana, garantint la presència de representants de la societat civil, d'experts en la matèria i del CMCV.  
Aquest jurat està format per Arístides Rosell (a proposta de la Plataforma d'Iniciatives Culturals Urbanes de València, PICUV), dissenyador i artista plàstic; Enrique Asensi Martín (a proposta de la Coordinadora Valenciana de ONG pel Desenvolupament), voluntari i coordinador de projectes per al desenvolupament; Ana Bonmatí Alcántara, directora de Gestió Cultural Vicerectorat de Cultura i Igualtat de la Universitat de València, i José Luis Pérez Pont, gerent del CMCV (en delegació de la directora general de Cultura i Patrimoni).  
Els projectes es valoraran tenint en compte els criteris següents:  
- Interès i capacitat d'activació social del projecte: fins a un màxim de 5 punts.  
- Caràcter innovador de la proposta: fins a un màxim de 3 punts.  
- Optimització dels recursos econòmics i materials: fins a un màxim d'un punt.  
- Trajectòria del sol·licitant: fins a un màxim d'un punt.  
Es desestimaran aquells projectes que no respecten els principis democràtics de convivència i pluralitat, garantint així la igualtat de totes les persones amb independència del seu gènere, raça, llengua i orientació sexual.  
  
7. Resolució  
El jurat triarà fins a un màxim de huit projectes, que seran els seleccionats, i dos més, que quedaran com a reserva en el cas que algun dels seleccionats renunciara.  
La notificació dels projectes seleccionats pel jurat es realitzarà per mitjà de la seua publicació en en la pàgina web del CMCV, www.consorcimuseus.gva.es, y en el DOGV. A més, es notificarà dita resolució a totes les persones participants per correu electrònic.  
  
De conformitat amb el que disposen l'article 123 de la Llei 39/2015, de procediment administratiu comú de les administracions públiques, contra la decisió podrà interposar-se, davant del mateix òrgan que va dictar l'acte, un recurs potestatiu de reposició en el termini d'un mes a partir de l'endemà de notificar-se o publicar-se.  
Els projectes no seleccionats presentats per via electrònica seran destruïts i els materials adjuntats seran eliminats del servidor corresponent.  
El CMCV es compromet a no distribuir ni fer ús de la informació dels projectes no seleccionats.  
En el cas que els projectes no s'adapten a l'objecte i criteris establits, el jurat podrà deixar la convocatòria deserta.  
  
8. Compromís d'acceptació  
Les persones representants dels projectes seleccionats subscriuran un acord de col·laboració amb el CMCV, en el termini màxim d'un mes a comptar des que es publique l'anunci de la resolució de la convocatòria.  
Aquest document tindrà per objecte regular els drets i les obligacions de les parts, així com establir la regulació dels incompliments.  
  
És indispensable per a poder rebre els pagaments presentar al CMCV els certificats que demostren estar al corrent de les seues obligacions tributàries i davant de la Seguretat Social.  
  
9. Pagament de la quantitat assignada  
El pagament a aquells col·lectius, entitats, o agents socials els projectes dels quals hagen sigut seleccionats s'efectuarà mitjançant transferència bancària i es farà efectiu de la següent manera, d'acord amb la disponibilitat de tresoreria:  
- Un 70 %, en firmar l'acord de col·laboració.  
- El 30 % restant, una vegada presentat el projecte a la sala Contraforts.  
  
10. Termini d'execució  
Els projectes aprovats seran programats, d'acord amb les entitats o agents socials seleccionats, entre 2017 i 2018.  
  
11. Obligacions de les persones i col·lectius beneficiaris  
Les persones o col·lectius seleccionats comunicaran per escrit la seua acceptació, en un termini no superior a 15 dies des de la publicació de la resolució. En cas contrari, perdran la condició de persona o col·lectiu beneficiari.  
Les persones o col·lectius beneficiaris es comprometen a executar el projecte en el termini acordat amb el CMCV. Qualsevol possible modificació del projecte haurà d'estar suficientment motivada i ser autoritzada prèviament pel CMCV.  
Igualment, es comprometen a destinar la quantitat assignada a la realització del projecte, únicament a aquest fi, i a justificar-ho documentalment. Es procedirà a la devolució de les quanties que no es justifiquen. Hauran de sotmetre's també al control financer i a complir les obligacions tributàries establides per llei.  
  
12. Obligacions del CMCV  
El CMCV es compromet a desenvolupar aquest programa d'acord amb el Codi de bones pràctiques en la cultura valenciana, vetlant en tot moment pels drets de les persones i col·lectius seleccionats i la integritat dels seus projectes.  
El CMCV serà l'encarregat d'avaluar, supervisar i realitzar el seguiment del desenvolupament dels projectes, així com de les tasques de coordinació i de complir els terminis acordats respecte a la seua execució.  
EL CMCV assumirà les següents despeses derivades de l'exhibició de l'activitat a la sala Contraforts, fins a 1.000 - com a màxim:  
  
- Pintura de la sala  
- Ajust d'il·luminació  
- Disseny d'invitació i retolació  
Producció dels rètols de presentació  
- Difusió de l'activitat a través dels canals del CMCV  
El CMCV portarà a terme una correcta difusió del projecte, tant en la seua pàgina web com a través d'altres mitjans de comunicació pública.  
13. Prerrogatives del CMCV  
El CMCV podrà sol·licitar informació sobre el desenvolupament del projecte durant la seua fase de desplegament.  
De comú acord amb les persones o col·lectius beneficiaris, el CMCV podrà negociar la coproducció i trasllat dels projectes seleccionats amb altres institucions.  
  
14. Drets d'autoria  
Les persones o col·lectius seleccionats cedeixen de forma no exclusiva al CMCV els drets de comunicació pública dels projectes seleccionats per a la seua publicació en catàlegs, cartells, vídeos promocionals, pàgines web, RRSS i altres mitjans audiovisuals, sempre relacionats amb els fins de la institució convocant, sense perjudici dels drets morals que ostenten en relació a la seua autoria.  
Els participants en la convocatòria asseguren que la proposta presentada és original i que ostenten tots els seus drets, inclosos (però no excloents) els drets de propietat intel·lectual. Si la proposta inclou drets de terceres persones, els participants garanteixen l'obtenció dels drets, autoritzacions i/o llicències necessàries, exonerant al CMCV de qualsevol reclamació referent a això.  
El CMCV es compromet a respectar, escrupolosament, els drets de l'autor o autora sobre la seua obra, reconeixent, en tot moment, la seua autoria.  
  
15. Acceptació  
La participació en aquesta convocatòria suposa l'acceptació íntegra d'aquestes bases.  
  
València, 5 d'abril de 2017.- El gerent del Consorci de Museus de la Comunitat Valenciana: José Luis Pérez Pont.